आखिरी चरण के चुनाव से ठीक पहले PM मोदी ने अपने संसदीय क्षेत्र वाराणसी की जनता से की यह अपील, देखें VIDEO  
पीएम मोदी का वाराणसी की जनता के नाम संदेश
मतदान के दौरान नया रिकॉर्ड बनाने की अपील की
वाराणसी में 19 मई को आखिरी चरण में चुनाव होने हैं
Here is my message for the people of beloved Kashi. Do watch! https://t.co/GIoqGdzJuy

बता दें कि 26 अप्रैल को वाराणसी से नामांकन दाखिल करने के बाद से वाराणसी नहीं पहुंच सके मोदी ने जनता का आह्वान किया, 'मेरे लिए नहीं, मोदी के लिए भी नहीं बल्कि काशी के लिए मतदान में आपको नया रिकॉर्ड बनाना चाहिये. मुझे विश्वास है कि काशी कमल के निशान पर बटन भी दबाएगा और लोकतंत्र के इस पर्व का हिस्सा भी बनेगा.'
मालूम हो कि मोदी ने नामांकन दाखिल करने से पहले रोड शो में कहा था कि आपकी इजाजत से मैं कल नामांकन करूंगा और चुनाव जीतने के बाद आप सबका धन्यवाद करने आऊंगा. प्रधानमंत्री ने अपनी सरकार की उज्ज्वला योजना, आयुष्मान भारत योजना समेत विभिन्न कार्यों वाराणसी-बाबतपुर फोरलेन सड़क, मंडुआडीह स्टेशन और गंगा पर मल्टीमोडल टर्मिनल के निर्माण का जिक्र करते हुए कहा कि वाराणसी आमूलचूल परिवर्तन का गवाह बना है.
पीएम मोदी ने कहा, 'इस बार जब मैं नामांकन करने आया था, तब रोडशो के बाद आप ही लोगों ने मुझे आदेश दिया था कि आप मत आइये, सब कुछ हम संभाल लेंगे. मुझे आपके शब्दों पर विश्वास है.' उन्होंने कहा, 'हर काशीवासी आज स्वयं में नरेंद्र मोदी बनकर चुनाव लड़ रहा है और लड़ा भी रहा है. मैं बस इतना कहना चाहता हूं कि 2019 में आप भी लोकतंत्र के सबसे बड़े उत्सव में जरूर शरीक होइए.' आखिरी चरण में कुल 59 सीटों पर मतदान होने हैं. नतीजे 23 मई को आएंगे.